Babewatch

***Babewatch*** (ek stavere as ***Babe Watch***) is in Amerikaanske pornofilm út 1994. It is de bekendste en ek de earste pornografyske parody op 'e aksjesearje *[[Baywatch (tillefyzjesearje)|Baywatch]]*, oer it wol en wee fan in groep strânwachten oan 'e kust fan it Kalifornyske Malibu, dy't yn 'e 1990-er jierren tige populêr wie. Wylst de titel fan *Baywatch* oerset wurde kin as "Baaiwacht", bestjut "*Babewatch*" safolle as "Mokkelwacht". *Babewatch* wie in produksje fan 'e filmstudio Sin City en waard regissearre troch Buck Adams, dy't der sels ek in rol yn spile. De film wie sa súksesfol dat er letter mei weromwurkjende krêft bekend kaam te stean as ***Babewatch&nbsp;1***, mei't der noch fyftjin ferfolgen op makke waarden, wêrfan't it lêste diel, *Babewatch&nbsp;16*, yn 2002 ferskynde.

## Plot
*Babewatch* folget it wol en wee fan in groepke strânwachten oan 'e kust fan Súdlik Kalifornje. De film set útein as de lieder fan it team, Dale Conyers, wurden kriget mei syn ûnderhearrige Terry Sanders, dy't tagelyk de frou is mei wa't er gearwennet. Se binne no in jier byinoar, en sy wol trouwe, mar hy hâldt de boat allegeduerigen ôf. De rûzje rint sa heech op dat se beslute en set in punt efter harren relaasje. Dat soarget foar frijwat spannings yn it team, temear om't Dale it fuort dyselde deis oanleit mei Kim Reed, dy't nij by syn team yndield is. Underwilens rêdt Terry de bekende autokoereur Steve Newman fan 'e ferdrinkingsdea, en hy nûget har en har freonen út foar in feest dy jûns by him thús. Wylst Terry har kollega's Matt, Barbie en Nancy harren bûtendoar by it swimbad fermeitsje, nimt Steve Terry mei nei boppen, dêr't er mei har op bêd giet.

## Rolferdieling

;haadrollen


;byrollen

## Sêne-yndieling
*sêne 1: Holly Body en T.T. Boy
*sêne 2: Brittany O'Connell en Brooke Waters
*sêne 3: Asia Carrera en Jon Dough
*sêne 4: Kylie Ireland, Bianca Trump en Tony Tedeschi
*sêne 5: Rebecca Wild en Buck Adams

## Produksje
It idee foar *Babewatch* kaam by senarioskriuwer Marc Cushman op doe't er in moanne earder it skript skreau foar in pornofilm mei de titel *Jiggly Queens&nbsp;II*. Dêr siet in sêne yn wêryn't twa manlike personaazjes masturbearren wylst se nei in 'brâning-en-bikiny'-searje op 'e tillefyzje sieten te sjen. Hoewol't dy ferwizing nei de doedestiden tige populêre searje *[[Baywatch (tillefyzjesearje)|Baywatch]]* bedoeld wie as grap, betocht Cushman letter dat er oer dat ûnderwerp skoan in parody fan filmlingte meitsje koe. By súkses soe dat sels útgroeie kinne ta in filmsearje.

Scotty Fox, de regisseur fan *Jiggly Queens II*, dy't oanhâldend de troch Cushman skreaune senario's oankocht, wiisde dit skript lykwols ôf. Hy fûn it gjin goed idee om in pornofilm op it strân op te nimmen, dêr't it waar en tafallige foarbygongers samar in opname bedjerre koene, wylst it sân sûnder mis foar problemen soargje soe troch yn 'e kamera's troch te kringen. Cushman oppenearre syn idee doe by regisseur Buck Adams, dy't yn 'e Amerikaanske pornoyndustry bekend stie as in risikonimmer. 

Adams seach fuortendaliks de mooglikheden fan in parody op *Baywatch* yn, mar hy woe der in serieus ferhaal fan meitsje, of alteast, sa serieus as *Baywatch* sels ek wie, wylst Cushman de tillefyzjesearje de gek oanstekke woe. As regisseur hie Adams it lêste wurd, mar om't er sels gjin ynspiraasje fielde foar de rjochting dy't Adams út woe, helle Cushman syn kollega Frank Bukkwyd derby om te helpen mei it omwurkjen fan it senario. It skript fan *Babewatch* hat sadwaande twa skriuwers. Cushman liet himsels op 'e ôftiteling fermelde ûnder syn skûlnamme Cash Markman. De film waard útbrocht troch de filmstudio Sin City.

## Resultaten
*Babewatch* waard nominearre foar in prestizjeuze AVN Award (de Oscar fan 'e pornoyndustry) yn 'e kategory bêste sekssêne mei in pearke (fideo), foar de sêne fan Rebecca Wild mei Buck Adams.

## Keppelings om utens
*  Ynformaasje oer ''Babewatch'' yn 'e ''Internet Movie Database''
* Ynformaasje oer ''Babewatch'' yn 'e ''Internet Adult Film Database'' (IAFD)

## Sjoch ek
**[[Boobwatch]]*